ddrg/super_eurlex huggingface dataset:
(8)

Pärast Euroopa Komisjon taotlust esitada arvamus magneesiumtsitraadi/-malaadi kui toitaineallika kohta võttis toiduohutusamet vastu teadusliku arvamuse magneesiumi biosaadavuse kohta magneesiumtsitraadist/-malaadist, kui seda on toidulisanditesse lisatud eritoitmise eesmärgil (7). Toiduohutusamet jõudis järeldusele, et magneesiumtsitraat/-malaat on biosaadava magneesiumi allikas. Toitaineallika biosaadavuse hindamine on selle ohutuse hindamisel oluline, nagu on selgitatud toiduohutusameti juhenddokumendis “Guidance on safety evaluation of sources of nutrients and bioavailability of nutrient from the sources” (8) („Suunised toitaineallikate ohutuse ja nendes sisalduvate toitainete biosaadavuse hindamiseks“). Toiduohutusamet selgitab, et kasutab toitaineallikas sisalduvate toitainete biosaadavuse hindamisel lähenemisviisi, mis hõlmab toitaine nende keemiliste vormide biosaadavuse võrdlusuuringuid, mis on juba asjaomastes õigusaktides esitatud positiivsetes loendites. Peale selle selgitab toiduohutusamet, et toitaineallika biosaadavuse klassifitseerimisel võrdlusallika omaga samaväärseks, suuremaks või väiksemaks on mõju allika ohutusele kavandatud kasutusviiside ja kasutuskoguste juures seoses asjakohaste tervisepõhiste suunisväärtustega nagu toitaine enda maksimaalne lubatud doos.
(7)

Selliste kalavarude loetelu, mille suhtes tuleks kohaldada protsendimäära, mis on kõrgem kui 25 %, peaks põhinema nende liikmesriikide poolt viimase kolme aasta (2018–2020) esimeses kvartalis kasutatud kvootide analüüsil, kes taotlesid suuremat ajutist lubatud kogupüüki. Ilma et see piiraks eelseisvaid konsultatsioone kolmandate riikidega, ei tohiks ajutised lubatud kogupüügid ületada võimalikke lõplikke lubatud kogupüüke, mida on hinnatud vastavalt teaduslikule nõuandele ning võttes arvesse kaubandus- ja koostöölepingus sätestatud liidu osi. Need ajutiste lubatud kogupüükide suurendamised on kooskõlas ICESi nõuande, kohaldatava liidu õigusraamistiku ning kaubandus- ja koostöölepinguga. Suurendamised võimaldavad liidu kalalaevadel kasutada kalapüügivõimalusi, millele neil on õigus ja millest nad muidu ilma jääksid, kuna asjaomaste kalavarude püük on hooajaline.
(6)

Eespool toodut silmas pidades tuleks toiduohutusametile anda piisavalt aega, et viia lõpule taotleja poolt söödalisandi etoksükiini ohutuse ja tõhususe tõendamiseks esitatud või veel esitatava(te) täiendava(te) teabe ja andmete hindamine. Seepärast on asjakohane lükata peatamismeetme läbivaatamine edasi, kuni hindamisprotsess on lõpule viidud. Läbivaatamise uue ajakava kindlaksmääramisel tuleks võtta arvesse pikimat hinnangulist ajavahemikku, mida on vaja, et selline hindamine lõpule viia. Peatamismeede tuleks kindlasti läbi vaadata juhul, kui amet võtab hindamise käigus vastu negatiivse arvamuse söödalisandi etoksükiini ohutuse või tõhususe kohta.
(4)

Võttes arvesse ESMA tehtud hindamist, on asjakohane liikuda etappi S2, et määrata kindlaks võlakirjad, millel on likviidne turg, ja võlakirjade instrumendile omane maht. Liikumine etappi S2 peaks suurendama võlakirjaturul võimaliku läbipaistvuse taset, ilma et see mõjutaks negatiivselt likviidsust. Võttes aga arvesse, et muude mittekapitaliinstrumentide kui võlakirjade puhul avaldati ESMA esimesed iga-aastased läbipaistvuse arvutused alles käesoleval aastal, ei olnud piisavalt tõendeid, et liikuda etappi S2 muude finantsinstrumentide klasside puhul.
(4)

Delegeeritud määruse (EL) 2017/2361 kohaldamisel saadud kogemused on näidanud, et on oluline, et muudatused määruse (EL) nr 806/2014 artikli 2 kohaldamisalasse kuuluvate üksuste grupi koosseisus, mis peavad seetõttu osalema kriisilahendusnõukogu halduskulude katmises, kajastuksid õigeaegselt halduskulude katmiseks kogutava osamaksu iga-aastases arvutuses. Seepärast peaks kriisilahendusnõukogu kasutama kõige värskemat teavet selliste üksuste grupi koosseisu kohta. Seega peaksid EKP ning riiklikud kriisilahendusasutused ja pädevad asutused esitama kriisilahendusnõukogule kogu vajaliku teabe, et hinnata, kas üksus on kohustatud osalema kriisilahendusnõukogu halduskulude katmises. Peale selle on vaja selgitada, kuidas kriisilahendusnõukogu käsitleb juhtumeid, kus gruppi lisatakse kriisilahendusnõukogu halduskulude katmises osalema kohustatud üksuseid sel ajal aastas, mil EKP ei kogu enam vastavaid andmeid.
(6)

12. jaanuaril 2021 esitas Ühendkuningriik teabe, et varasemad andmed pidevate kontrollimiste kohta, mida on tehtud tapetud kodusigade populatsiooni puhul, annavad vähemalt 95 % kindluse, et keeritsussi levimus ei ületa üht juhtumit miljoni kohta kõnealuses populatsioonis vastavalt rakendusmääruse (EL) 2015/1375 artikli 3 lõike 3 punktile b. Peale selle teavitas Ühendkuningriik komisjoni oma kavatsusest kohaldada erandit keeritsusside kontrollimisest kodusigade rümpades ja lihas, kui loomad on pärit põllumajandusettevõttest, mille puhul on ametlikult tunnustatud, et selles kasutatakse kontrollitud pidamistingimusi vastavalt selle rakendusmääruse IV lisale.
(7)

Põhjenduses 5 märgitud teabest nähtub samuti, et liidu tootjad on eksportinud suures koguses ekspordiloa mehhanismiga hõlmatud kaupa riikidesse, millel on endal suur tootmisvõimsus, samas kui need riigid ise piiravad eksporti liitu kas seaduse või lepinguliste või muude kokkulepete alusel, mis on sõlmitud nende territooriumil tegutsevate vaktsiinitootjatega. See ebakõla põhjustab liidus tarneraskusi.
2)

Artikli 4a lõige 3 asendatakse järgmisega: „3. IV lisas on esitatud a) Myanmari relvajõududesse (Tatmadaw), Myanmari politseijõududesse ja piirivalvepolitseisse kuuluvad füüsilised isikud, kes vastutavad raskete inimõiguste rikkumiste eest Myanmaris/Birmas; b) füüsilised ja juriidilised isikud, üksused ja asutused, kelle meetmed, poliitika või tegevus õõnestavad Myanmaris/Birmas demokraatiat või õigusriiki või kes osalevad tegevuses või toetavad tegevust, mis ohustab Myanmaris/Birmas rahu, julgeolekut või stabiilsust; c) Myanmari relvajõududesse (Tatmadaw), Myanmari politseijõududesse ja piirivalvepolitseisse kuuluvad füüsilised isikud, kes vastutavad abivajavatele tsiviilisikutele humanitaarabi kohaletoimetamise takistamise eest; d) Myanmari relvajõududesse (Tatmadaw), Myanmari politseijõududesse ja piirivalvepolitseisse kuuluvad füüsilised isikud, kes vastutavad väidetavate raskete inimõiguste rikkumiste või kuritarvitamiste sõltumatu uurimise takistamise eest; e) juriidilised isikud, üksused ja asutused, kes on Myanmari relvajõudude (Tatmadaw) omandis või kontrolli all või kes teenivad tulu Myanmari relvajõududele (Tatmadaw), toetavad neid või saavad neist kasu; f) füüsilised või juriidilised isikud, üksused ja asutused, kes on seotud punktides a–e osutatud isikutega.“
(7)

Toiduohutusamet leidis, et hüdroksüantratseeni derivaadid aaloe-emodiin ja emodiin ning samasuguse struktuuriga aine dantroon on osutunud in vitro genotoksiliseks. Samuti on tõendatud, et aaloeekstraktid on in vitro genotoksilised kõige tõenäolisemalt ekstraktis sisalduvate hüdroksüantratseeni derivaatide tõttu. Lisaks tõendati, et aaloe-emodiin on in vivo genotoksiline. Tõendati, et kogu aaloelehe ekstrakt ja struktuuriline analoog dantroon on kantserogeensed.
(8)

Lisaks on Ukraina esitanud komisjonile teavet epidemioloogilise olukorra kohta oma territooriumil ja alade kohta, mille suhtes kohaldatakse piiranguid, ning on teatanud meetmetest, mis on võetud lindude kõrge patogeensusega gripi edasise leviku takistamiseks väljaspool kõnealuseid piirangualasid. Komisjon on nüüdseks kõnealust teavet hinnanud ning selle hindamise alusel ja Ukraina esitatud tagatiste põhjal tuleks järeldada, et linnukasvatussaaduste saadetiste liitu toomise piirangute kehtestamine üksnes piirkondade puhul, kus lindude kõrge patogeensusega grippi esineb ja mille suhtes Ukraina veterinaarasutused on praeguste haiguspuhangute tõttu kehtestanud piirangud, peaks olema piisav selleks, et hõlmata riske, mis on seotud selliste saaduste liitu toomisega.
(7)

Tagamaks, et väikestel turgudel, mille ravimitarned sõltuvad praegu Ühendkuningriigist, turustatakse ravimeid ainulaadse identifikaatoriga, on seepärast vaja teha ajutine erand hulgimüüjate kohustusest kõrvaldada kasutuselt ainulaadne identifikaator ravimite puhul, mida nad kavatsevad turustada Ühendkuningriigis, sest need tooted võidakse uuesti liitu eksportida. See erand ei peaks piirama liidu õiguse kohaldamist Ühendkuningriigi suhtes ja Ühendkuningriigis seoses Põhja-Iirimaaga kooskõlas väljaastumislepingu Iirimaa ja Põhja-Iirimaa protokolli artikli 5 lõikega 4 koostoimes selle protokolli 2. lisaga.
(7)

Komisjon leidis läbivaatamisaruandes, et fenpürasamiini heakskiitmisel välja pakutud tehnilist kirjeldust tuleb muuta nii, et see hõlmaks katsetootmise asemel kaubanduslikul eesmärgil tootmist. Hindamise käigus selgus, et lähteainena kasutatav hüdrasiin on oluline lisand, sest seda tuvastati nii uuesti analüüsitud katsepartiides kui ka kaubanduslikes partiides. Kuna olulise lisandina käsitatav hüdrasiin on toksikoloogiliselt probleemne, on komisjon jõudnud järeldusele, et selle lisandi maksimumsisaldus tehnilises materjalis ei tohiks olla suurem kui 0,0001 % (1 mg/kg).
(3)

Tagamaks, et kontrolliasutuste ja kontrollorganite õigeaegseks tunnustamiseks uue süsteemi alusel on olemas vajalik haldussuutlikkus, muudeti rakendusmäärusega (EL) 2020/25 (4) komisjoni määruse (EÜ) nr 1235/2008 (5) artikli 11 lõiget 1, et kehtestada lõpptähtaeg, milleks peavad laekuma uued taotlused samaväärsuse kontrollimise pädevusega kontrolliasutuste ja kontrollorganite tunnustamiseks vana süsteemi alusel. See lõpptähtaeg on 30. juuni 2020.
Üksused Nimi Tuvastamisandmed Põhjendus Loetellu kandmise kuupäev „2. Evin Prison Aadress: Tehran Province, Tehran, District 2, Dasht-e Behesht (Iraan) Evini vangla on kinnipidamiskeskus, kus on kinni peetud poliitvange ning kus viimastel aastatel ja aastakümnetel on korduvalt toimunud inimõiguste raskeid rikkumisi, sealhulgas piinamisi. 2019. aasta novembri meeleavaldajaid peeti Evini vanglas poliitvangidena kinni ja vähemalt mõningaid nendest peetakse seal endiselt kinni. Evini vanglas viibivad kinnipeetavad jäetakse ilma põhilistest menetlusõigustest ning vahel hoitakse neid üksikvangistuses või ülerahvastatud kongides, kus on halvad hügieenitingimused. On olemas üksikasjalikud aruanded füüsilise ja psühholoogilise piinamise kohta. Kinnipeetavatele ei võimaldata kontakte perekonna ja advokaatidega ega piisavat ravi. 12.4.2021 3. Fashafouyeh Prison (teiste nimedega Greater Tehran Central Penitentiary, Hasanabad-e Qom Prison, Greater Tehran Prison) Aadress: Tehran Province, Hasanabad, Bijin Industrial Zone, Tehran, Qom Old Road (Iraan) Telefon: +98 2156258050 Fashafouyehi vangla on kinnipidamiskeskus, mis oli algselt määratud kinni pidama uimastitega seotud kuritegude toimepanijaid. Hiljuti peeti siin kinni ka poliitvange ja mõnel juhul sunniti neid konge jagama uimastisõltlastega. Elu- ja hügieenitingimused on väga halvad ning katmata on sellised põhivajadused nagu puhas joogivesi. 2019. aasta novembris toimunud meeleavalduste ajal peeti Fashafouyehi vanglas kinni mitmeid meeleavaldajaid, sealhulgas alaealisi. Aruannetest nähtub, et Fashafouyehi vanglas piinati 2019. aasta novembris meeleavaldajaid ja neid koheldi ebainimlikult, näiteks tekitades neile keeva veega tahtlikult haavu ja keeldudes arstiabi andmast. Amnesty Internationali aruandest 2019. aasta novembris toimunud meeleavalduste mahasurumise kohta selgub, et Fashafouyehi vanglas peeti täiskasvanute kõrval kinni ka 15-aastaseid lapsi. Kolmele 2019. aasta novembris toimunud meeleavaldustel osalenule, kes on praegu Fashafouyehi vanglas, mõistis Teherani kohus surmanuhtluse. 12.4.2021 4. Rajaee Shahr Prison (teiste nimedega Rajai Shahr Prison, Rajaishahr, Raja’i Shahr, Reja’i Shahr, Rajayi Shahr, Gorhardasht Prison, Gohar Dasht Prison) Aadress: Alborz Province, Karaj, Gohardasht, Moazzen Blvd (Iraan) Telefon: +98 2634489826 Rajaee Shahri vangla on tuntud juba alates 1979. aasta islamirevolutsioonist inimõiguste rikkumise poolest, sealhulgas poliit- ja meelsusvangide tõsine füüsiline ja psühholoogiline piinamine ning massihukkamised ilma õiglase kohtumõistmiseta. Pärast 2019. aasta novembris toimunud meeleavaldusi väärkoheldi Rajaee Shahri vanglas rängalt sadu kinnipeetavaid, sealhulgas lapsi. On usaldusväärseid teateid arvukate piinamiste ja muude julmade karistuste, sealhulgas alaealistega seotud juhtumite kohta. 12.4.2021“.
(1)

Määruse (EL) nr 978/2012 artikli 9 lõikega 1 on kehtestatud konkreetsed abikõlblikkuse kriteeriumid taotlevale riigile tariifsete soodustuste andmiseks säästvat arengut ja head valitsemistava stimuleeriva erikorra (GSP+) raames. Selle eelduseks on, et riiki peetakse haavatavaks. Riik peaks olema ratifitseerinud kõik määruse (EL) nr 978/2012 VIII lisas loetletud konventsioonid ja asjaomase järelevalveasutuse viimati esitatud järeldustes ei tohiks olla märgitud, et mõne konventsiooni tõhusas rakendamises esineb tõsiseid puudusi. Riik ei tohiks olla ühegi asjaomase konventsiooni suhtes esitanud reservatsiooni, mis on selle konventsiooniga keelatud või mida määruse (EL) nr 978/2012 artikli 9 mõistes peetakse selle konventsiooni sisu ja eesmärgiga vastuolus olevaks. Riik peaks reservatsioonideta aktsepteerima iga konventsiooniga kehtestatud aruandluskohustusi ja täitma määruse (EL) nr 978/2012 artikli 9 lõike 1 punktides d, e ja f osutatud siduvaid kohustusi.
(4)

Delegeeritud määrust (EL) 2019/625 ei tuleks kohaldada inimtoiduks ettenähtud toodete näidiste suhtes, mis imporditakse tooteanalüüsiks ja kvaliteedikontrolliks, ilma et neid turule lastaks, ning mis seetõttu ei kujuta endast rahvatervisealast riski. Seepärast tuleks artikli 1 lõiget 3 vastavalt muuta. Delegeeritud määruse (EL) 2019/625 artikliga 12 on ette nähtud impordinõuded liittoodete saadetistele, millele on nõukogu määruse (EMÜ) nr 2658/87 (3) I lisa teise osa teatavates rubriikides osutatud harmoneeritud süsteemi koodidega (HS-koodid). Kooskõlas määrusega (EL) 2017/625 on asjakohane viidata kombineeritud nomenklatuuri (CN) koodidele. Lisaks puuduvad delegeeritud määruse (EL) 2019/625 artiklis 12 teatavate liittoodete koodid. Seetõttu on asjakohane lisada kõnealused CN-koodid.
(1)

Komisjoni delegeeritud määruses (EL) 2016/127 (2) on muu hulgas sätestatud erinõuded valguhüdrolüsaatidest toodetud imiku piimasegu ja jätkupiimasegu koostise kohta. Delegeeritud määruses (EL) 2016/127 on sätestatud, et selle sätteid valguhüdrolüsaatidest toodetud imiku piimasegu ja jätkupiimasegu kohta kohaldatakse alates 22. veebruarist 2021.
(3)

Pärast taotlust lubada kasutada kaltsium-L-metüülfolaati folaadiallikana ka imiku piimasegus, jätkupiimasegus, teraviljapõhises töödeldud toidus ja imikutoidus koguses, mis on vajalik, et täita kõnealuseid toiduaineid käsitlevates liidu õigusaktides nende koostise kohta seoses folaadiga sätestatud nõudeid, palus komisjon Euroopa Toiduohutusametil (edaspidi „toiduohutusamet“) esitada arvamus kõnealuse aine ohutuse ja biosaadavuse kohta, kui seda lisatakse asjaomastele toiduainetele. Toiduohutusamet jõudis oma 27. novembri 2019. aasta arvamuses (2) järeldusele, et kaltsium-L-metüülfolaat on biosaadava folaadi allikas ning et kavandatud kasutusviiside ja -koguste korral on see ohutu imikutele (< 12 kuud) ja väikelastele (12–< 36 kuud).
(9)

Vähemalt ühe toimeainet prosulfurooni sisaldava taimekaitsevahendi puhul on ühe või mitme iseloomuliku kasutusviisiga seoses leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seepärast on asjakohane kõrvaldada piirang, mille kohaselt prosulfurooni lubatakse kasutada samal põllul üks kord iga kolme aasta tagant maksimaalses koguses 20 g toimeainet ühe hektari kohta.
(4)

Seepärast on määruse (EÜ) nr 798/2008 I lisa 1. osa tabelis Ühendkuningriik, v.a Põhja-Iirimaa, loetletud kolmanda riigina, mille territooriumi teatavatest osadest on olenevalt lindude kõrge patogeensusega gripi esinemisest lubatud teatavaid linnukasvatussaadusi liitu importida ja läbi liidu vedada. Selline Ühendkuningriigi piirkondadeks jaotamine on esitatud määruse (EÜ) nr 798/2008 I lisa 1. osas, mida on muudetud komisjoni rakendusmäärusega (EL) 2021/256 (4).
(5)

Lisaks on vaja pikendada toimeainete tsüprodiniili, dikloroprop-P, fosetüüli, mepanipüriimi, metkonasooli, metrafenooni, pirimikarbi, pürimetaniili, spinosaadi, triklopüüri, trineksapaki, tritikonasooli ja tsiraami heakskiidu kehtivusaega, et anda aega, mis on vajalik endokriinseid häireid põhjustavate omaduste hindamiseks vastavalt rakendusmääruse (EL) nr 844/2012 artiklites 13 ja 14 sätestatud menetlusele.
„18.

Abukar Ali Adan (teise nimega: a) Abukar Ali Aden; b) Ibrahim Afghan; c) Sheikh Abukar) Ametikoht: al-Shabaabi juhi asetäitja Sünnikuupäev: a) 1972; b) 1971; c) 1973 ÜRO poolt loetellu kandmise kuupäev: 26. veebruar 2021 Muu teave: Loetellu kantud vastavalt resolutsiooni 1844 (2008) punkti 8 alapunktile a: „sellises tegevuses osalemine või sellise tegevuse toetamine, mis ohustab Somaalias rahu, julgeolekut või stabiilsust, sealhulgas tegevus, mis ohustab 18. augusti 2008. aasta Djibouti kokkulepet või poliitilist protsessi, või millega ähvardatakse üleminekuaja föderaalinstitutsioone või AMISOMi jõuga.“ Abukar Ali Adani seostatakse samuti Al Qaeda sõsarüksustega nagu Araabia poolsaare Al Qaeda (Al-Qaida in the Arabian Peninsula, AQAP – QDe.129) ja islamistliku Magribi Al Qaeda (Al-Qaida in the Islamic Maghreb, AQIM – Qde.014).
1)

„Khalifa Muhammad Turki Al-Subaiy (teiste nimedega: a) Khalifa Mohd Turki Alsubaie, b) Khalifa Mohd Turki al-Subaie, c) Khalifa Al-Subayi, d) Khalifa Turki bin Muhammad bin al-Suaiy, e) Abu Mohammed al-Qatari, f) Katrina). Sünnikuupäev: 1.1.1965. Sünnikoht: Doha, Katar. Kodakondsus: Katari Pass nr: 00685868 (välja antud Dohas 5.2.2006 ja kaotab kehtivuse 4.2.2011). Isikutunnistuse nr: 26563400140 (Katar). Aadress: Doha, Katar. Muu teave: Ema nimi on Hamdah Ahmad Haidoos. Artikli 2a lõike 4 punktis b osutatud kuupäev: 10.10.2008.“ asendatakse järgmisega: „Khalifa Muhammad Turki Al-Subaiy (algupärane kirjaviis: خليفة محمد تركي السبيعي) (kontrollitud varjunimed: a) Khalifa Mohd Turki Alsubaie, b) Khalifa Mohd Turki al-Subaie, c) Khalifa Al-Subayi, d) Khalifa Turki bin Muhammad bin al-Suaiy; kontrollimata varjunimed: a) Abu Mohammed al-Qatari, b) Katrina). Sünnikuupäev: 1.1.1965. Sünnikoht: Doha, Katar. Kodakondsus: Katari. Pass nr: a) 1353275 (Katari pass, kaotab kehtivuse 12.6.2022); b) 00685868 (Katari pass, välja antud Dohas 5.2.2006, kaotas kehtivuse 4.2.2011). Riiklik isikukood: 26563400140 (Katari isikukood). Aadress: Al-Waab, Katar. Muu teave: Ema nimi on Hamdah Ahmad Haidoos. Artikli 7d lõike 2 punktis i osutatud kuupäev: 10.10.2008.“
(8)

Selleks et kohapealsed kontrollid oleksid loomadega seotud kavade puhul tõhusad, on vaja tagada, et kui liikmesriik ei kohalda loomapidamisperioodi või kui loomapidamisperioodi ei saa eelnevalt kindlaks määrata või kui loomapidamisperiood algab enne toetuse- või maksetaotluse esitamist, tehakse need kontrollid sellise ajavahemiku jooksul, mil loomaga seoses võib toetust taotleda. Lisaks tuleks rakendusmääruse (EL) nr 809/2014 artikli 42 lõikes 1 selgitada, et seda kohustust kohaldatakse vajaduse korral ka selliste kohapealsete kontrollide suhtes, mis tehakse kõnealuse määruse artiklis 35 sätestatud kontrollimäära suurendamise tulemusel.
(5)

Toiduohutusamet esitas vastavalt määruse (EÜ) nr 396/2005 artiklile 43 teadusliku seisukoha kloordekooni sisalduse kohta teatavates loomsetes saadustes (8). Kõnealuses seisukohas jõudis toiduohutusamet järeldusele, et ANSESi arvamustes loomsete saaduste kohta soovitatud jääkide piirnormid, mis on ümardatud vastavalt Majanduskoostöö ja Arengu Organisatsiooni (OECD) suunistele jääkide piirnormide arvutamise kohta, on tarbijaohutuse seisukohast vastuvõetavad. Asjaomaste toodete eluaegsest tarbimisest või lühiajalisest suurest tarbimisest tulenev saadavus inimestel ei näidanud ohtu ületada aktsepteeritavat päevadoosi või akuutset standarddoosi. Kloordekooni jääkide piirnormid tuleks kehtestada ajutiselt määruse (EÜ) nr 396/2005 III lisas. Kõnealused jääkide piirnormid vaadatakse läbi. Läbivaatamisel võetakse arvesse kümme aastat pärast käesoleva määruse avaldamist kättesaadavat teavet.
„41.

GENERAL ESTABLISHMENT FOR BAKERIES AND OVENS (alias GENERAL ESTABLISHMENT OF BAKERIES AND OVENS). Aadressid: a) Al Nidhal Street, near Saddoun Park, P.O. Box 109, Baghdad, Iraq; b) Milla, Iraq; c) Basrah, Iraq; d) Kerbala, Iraq; e) Diwaniya, Iraq; f) Najaf, Iraq; g) Mosul, Iraq; h) Arbil, Iraq; i) Kirkuk, Iraq; j) Nasiriya, Iraq; j) Samawa, Iraq; k) Baquba, Iraq; m) Amara, Iraq; n) Sulaimaniya, Iraq; o) Dohuk, Iraq.“
(11)

Kolmandate riikide numbritelt algatatud ja liidu numbritel lõpetatud kõnede väikeste lõpetamistasude ning kolmandate riikide numbritele tehtud kõnede lõpetamise suurte ja mittekulutõhusate tasude kombineerimise tulemusena liidu numbritelt algatatavate ja kolmandate riikide numbritel lõpetatavate kõnede lõpetamise tasumäärad tõenäoliselt tõuseksid ning see avaldaks negatiivset mõju liidu jaemüügitariifidele ja liidu operaatorite kulustruktuurile. Liidu operaatorite erinev avatus kõnedele, mille lõpetavad sellised kolmandate riikide operaatorid, kelle kõne lõpetamise tasud on suured ja mittekulutõhusad, tooks endaga kaasa liidu operaatorite kulustruktuuri tasakaalustamatuse tegurite tõttu, mille üle operaatoritel endil kontroll puudub. See takistaks tõenäoliselt selliste üleeuroopaliste jaemüügipakkumiste tegemist, mis hõlmaksid kõnesid teatavatele kolmandate riikide numbritele, kuna kõne lõpetamise tasud nendes riikides on suuremad. See võib avaldada negatiivset mõju tarbijatele ja iseäranis liidu ettevõtjatele. Lisaks moonutaks see konkurentsi, kuna kolmandate riikide numbritel lõppevate kõnede suure lõpetamistasu asümmeetrilise mõju tulemuseks oleksid erinevad konkurentsitingimused liidu eri operaatorite jaoks, mis lõppkokkuvõttes moonutaks ka investeerimise võimet ja stiimuleid kogu liidus (see puudutab nii operaatoritesse kui ka operaatorite tehtavad investeeringud). Kõik need mõjud oleksid selgelt vastuolus käesoleva määruse eesmärkidega, milleks on edendada ühtse turu integratsiooni, kõrvaldades kuludest palju suurematest kõne lõpetamise tasudest tulenevad operaatoritevahelised konkurentsimoonutused.
5)

Artiklit 45 muudetakse järgmiselt: a) lõikesse 1 lisatakse järgmine lõik: „Tasuta jagamiseks turult kõrvaldatud töödeldud puu- ja köögiviljaga, millele on osutatud rakendusmääruse (EL) 2017/892 artiklites 16 ja 17 ning IV ja V lisas, kaasnevate veo-, sortimis- ja pakkimiskulude summa, mis on lisatud käesolevas lõikes ja käesoleva artikli lõikes 2 osutatud turult kõrvaldamise toetuse maksimumsummale, ei tohi ületada asjaomase töödeldud toote tootjaorganisatsiooni järgsete või töötlemisjärgsete hindade keskmist turuhinda viimase kolme aasta jooksul.“; b) lõige 2 asendatakse järgmisega: „2. Tootjaorganisatsiooni mis tahes toote turult kõrvaldamise osakaal asjaomasel aastal on järgmine: a) see ei tohi ületada 10 % kõnealuse tootjaorganisatsiooni turustatud toodangu keskmisest mahust kolme eelneva aasta jooksul ning b) kokku ei tohi protsentide summa kolmel järjestikusel aastal ületada 15, kui lisada punkti a kohaselt praeguse aasta kohta arvutatud osa ja kahe eelmise aasta turult kõrvaldatud osa, mis on arvutatud kõnealuse tootjaorganisatsiooni poolt nende kahe eelneva aasta jooksul turustatud toodangu mahu alusel. Kui teave mis tahes või kõigi eelmiste aastate jooksul turustatud toodangu mahu kohta ei ole kättesaadav, kasutatakse sellise turustatud toodangu mahtu, mille suhtes tootjaorganisatsioon on tunnustatud. Selle protsendimäära hulka ei arvestata aga tühistatud koguseid, mis on kõrvaldatud määruse (EL) nr 1308/2013 artikli 34 lõikes 4 osutatud viisil või mõnel muul kõnealuse määruse artikli 46 lõike 2 kohasel liikmesriikide poolt heakskiidetud viisil.“